4 ani de liceu la Alpinum Zuoz, Elveţia, 40.000 euro/an;

3 ani la Universitatea Americană din Paris, 45.000 euro/an;

Master la Şcoala de Economie şi Ştiinţe Politice din Londra, 15.000 euro.

În total, 310.000 euro. Nu ştiti voi ce-i aia. Voi nu aţi văzut atâtea ouă la un loc, darmite euro. Dacă vă pune cineva să număraţi atâţia euro, o daţi în cotcodăcit.

După terminarea acestor studii istovitoare din punct de vedere financiar, dar plătite din bani privaţi, moşteniţi de la mătuşa Tamara, fiul lui Adrian Năstase s-a angajat la Parlamentul European, pe 2.000 de euro lunar. Unii spun că ar fi fost angajat pe pile, de către europarlamentarul Cătalin Ivan. Dar e vorba de fake news. Adevărul e că tot săraca mătuşa Tamara l-a angajat acolo. Iar acum, o altă mătuşă, mătuşa Veorica, l-a băgat consilier la Guvern.